**Yahya Sinwar** (arabisk يحيى إبراهيم حسن السنوار; født i 1962 i flyktningleiren Khan Yunis på den egyptiskkontrollerte Gazastripen). Han er *de facto-hersker* over Gazastripen og det nest mektigste medlemmet av Hamas etter Ismail Haniyya.

Liv og virke
------------

### Bakgrunn

Yahya Sinwars familie kom fra Ashkelon, som skulle bli del av Israel. Han gikk på Khan Yunis ungdomsskole for gutter, og fortsatte ved skole i Khan Yunis-leiren. Han gikk på Det islamske universitet i Gaza, og tok der bachelorgrad i arabiske studier.

### Tidlig virke i Hamas, fengselsstraffer

Yahya Sinwar ble arrestert flere ganger og dømt til livsvarig fengsel fire ganger fordi han hadde myrdet flere palestinere. Han er mistenkt for å ha myrdet Hamas-terroristen Mahmoud Ishtiwi på grunn av hans homoseksuelle tendenser - han var også blitt beskyldt for korrupsjon.

Sinwar satt fengslet i Israel i totalt 24 år. Han ble først arrestert i 1982 mens han studerte og ble fengslet i flere måneder. Mens han satt i Far'afengselet, ble han venn med palestinske aktivister som blant andre Salah Shehade, og bestemte seg for å vie seg helt til Palestinas sak. På 1980-tallet var han med på å sette opp Hamas' indresikkerhetsstyrker (*al-Majd*). *Al-Majd* hadde som mål å straffe «moralske lovbrytere» og drepe palestinere mistenkt for å samarbeide med Israel. Av denne grunn fikk han tilnavnet «Slakteren fra Khan Yunis» av israelske avhørere. På grunn av sin virksomhet knyttet til *al-Majd* ble han fengslet igjen for åtte måneder i 1985.

Han ble også arrestert i 1988 og dømt til fire livstidsstraffer i et israelsk fengsel for drapsforsøk og grov vold. Under fengslingen ble en svulst fjernet kirurgisk fra hans hjerne. Han ble værende i fengsel til han ble løslatt i 2011 sammen med 1026 andre palestinske fanger i bytte mot den israelske soldaten Gilad Shalit. Yahya Sinwar sa at han tilbrakte tiden i fengsel for å studere fienden.

### Etter fengslingen: Hamas-leder

Etter løslatelsen vendte han tilbake til sin stilling som en ledende Hamasleder. I 2014 spilte han en viktig rolle i en konflikt mellom Israel og Hamas, og hsn sparket flere sentrale Hamasledere etter konflikten. I september 2015 ble han, sammen med Mohammed Deif og Ruhi Mushtaha, klassifisert av USA som en *Specially Designated Global Terrorist* (SDGT).

I 2017 ble han valgt til sjef for Hamas på Gazastripen, og etterfulgte til slutt Ismail Haniyya (men under Haniyyas ledelse) i den stillingen og ble medlem av Politbyrået, Hamas' viktigste politiske organ. Khalil al-Hayya ble valgt som hans stedfortreder. Han fikk i oppgave å koordinere mellom ledelsen av Qassam-brigadene (IQB) og Hamas' politbyrå. Selv om Haniyya offisielt er sjef for politbyrået, har Sinwar i praksis tatt kontroll over dette styringsorganet. Han ble gjenvalgt til en annen fireårsperiode i mars 2021.

Den 1. desember 2020 testet Sinwar positiv for covid-19 og fulgte så de helseråd han fikk. En talsmann for Hamas sa at han var «ved god helse og (...) ivaretok sine plikter som vanlig».

### Hamas' angrep på Israel 2023

I 2023 ble Israel angrepet av Hamas. Som et resultat ble hans hus i Gaza rammet av israelske raketter. IDF-talsmann admiral Daniel Hagari truet: *«Yahya Sinwar […] er en død mann.»*

Tre uker inn i konflikten foreslo Sinwar at Israel løslatok alle palestinske fanger i deres fengsler mot at Hamas løslot alle gisler de hadde tatt..

### Utenrikspolitikk

Uahya Sinwar forbedret Hamas' utenriksrelasjoner, spesielt til Egypt. Israelske kilder hevdet imidlertid at han var «bitter fiende» av egypterne og ville støtte samarbeid med medlemmer av Den islamske staten som kjemper mot den egyptiske hær i Sinaiørkenen og at han istedet ville satse på et nærmere forhold til Iran.

Han tok også til orde for en forsoningspolitikk overfor Fatah. Han kunngjorde at han ville straffe alle som hindret forsoningsprosessen med Fatah. Han sendte også sendefolk til Fatah-president Mahmoud Abbas og foreslo å integrere IQB i den palestinske sikkerhetsstyrken under kontroll av Den palestinske selvstyremyndigheten.

Referanser
----------

1. ↑   www.faz.net, besøkt 29. oktober 2023[Hentet fra Wikidata]
2. 1 2 3 4 5 6 7 8 9 10 11 12  «Yahya Sinwar». *Jewish Virtual Library* **(engelsk)**. American-Israeli Cooperative Enterprise. Besøkt 11. oktober 2023.
3. 1 2 3 4 5 6 7 8  «Yahya Sinwar». *Mapping Palestinian Politics* **(engelsk)**. European Council on Foreign Relations. 29. mars 2018. Besøkt 10. oktober 2023.
4. 1 2 3 4 5 6 7 8 9 10  «تعرف على يحيى السنوار قائد حماس الجديد بغزة». *Al Jazeera* **(arabisk)**. 13. februar 2017. Besøkt 10. oktober 2023.
5. ↑  Tilman Schröter, Anja Wehler-Schöck (10. oktober 2023). «Die Terrororganisation Hamas: Wer sind die Köpfe hinter dem Angriff auf Israel?». *Tagesspiegel*. Besøkt 10. oktober 2023.
6. ↑  «After 24 Years In Israel Jail, He Went On To Lead Hamas Attacks: Who Is Yahya Sinwar?» **(engelsk)**. 16. oktober 2023. Besøkt 16. oktober 2023.
7. ↑  Diaa Hadid, Majd Al Waheidi. *Hamas Commander, Accused of Theft and Gay Sex, Is Killed by His Own*.
8. ↑  Ulrich Schmid (13. februar 2017). «Die Hamas radikalisiert sich». *Neue Zürcher Zeitung*. Besøkt 13. oktober 2023.
9. ↑  «Politburo». *Mapping Palestinian Politics* **(engelsk)**. European Council on Foreign Relations. 21. mars 2018. Besøkt 11. oktober 2023.
10. ↑  «Hamas Gaza chief tests positive for COVID-19, spokesman says». *Reuters* **(engelsk)**. 1. desember 2020. Besøkt 4. november 2023.
11. ↑  (en) Israeli rockets target house of Hamas leader Yahya Sinwar in Gaza på YouTube
12. ↑  «IDF reportedly bombs house of Hamas Gaza chief». *Israel HaYom* **(engelsk)**. 7. oktober 2023. Besøkt 11. oktober 2023.
13. ↑  Emanuel Fabian (9. oktober 2023). «Hamas leader Sinwar ‘is a dead man,’ IDF spokesman threatens». *The Times of Israel* **(engelsk)**. Besøkt 11. oktober 2023.
14. ↑  Al Araviya staff with AFP. (29 October 2023). "Hamas chief in Gaza says ready for ‘immediate’ prisoner swap with Israel
". Al Arabiya English website Lest 29. oktober 2023.

|  |  |
| --- | --- |
| Oppslagsverk/autoritetsdata | VIAF **·** GND
 |